**Codi Ètic Dacesma**

Aprovat en la reunió de 01/07/2020

**ÍNDEX**

**1.Comitè d’Ètica** Pàg.3

**2. Definició d’entitat del Tercer Sector i norma de referència** Pàg.4

**3. Missió, Visió i Valors de Dacesma** Pàg.7

**4. Pautes Ètiques a Aplicar**

4.1. En relació a les Persones Pàg.9

4.2. En relació a les Famílies Pàg.9

4.4. En relació als Professionals Pàg.9

4.5. En relació al Voluntariat Pàg.10

4.7. En relació als Organismes Públics Pàg.10

4.8. En relació als Organismes Privats Pàg.10

4.9. En relació a la Societat en general Pàg.11

**5. Difusió, aplicació i compliment**

5.1.Difusió Pàg.12

5.2. Aplicació Pàg.12

5.3. Compliment Pàg.12

**1.Comitè d’Ètica**

El Comitè d’Ètica és l’organisme responsable del present Codi Ètic i per tant de:

* Vetllar pel seu compliment
* Recollir les denúncies o queixes en relació a la seva vulneració
* Realitzar propostes de millora
* Promoure el seu coneixement entre totes les persones vinculades a Dacesma

Composició:

* Representació de les famílies
* Representació de les persones usuàries
* Representació de la Junta Directiva
* Representació de l’equip tècnic

**2. Definició d’entitat del Tercer Sector i norma de referència**

La ***Llei 3/2018, de 29 de maig, del Tercer Sector d’Acció Social*** apunta que formen part d’aquesta definició “*les entitats d’iniciativa social i privada, en les quals la finalitat principal és promoure la inclusió sociolaboral i l’exercici efectiu dels drets de les persones, famílies, grups, col·lectius o comunitats que afronten situacions de vulnerabilitat o exclusió, desprotecció, discapacitat o dependència; presten suports o realitzen les activitats necessàries en els àmbits dels serveis socials, laboral, educatiu, sanitari o qualsevol altre transversal que afecti als mencionats col·lectius*”.

Per ser considerades organitzacions del Tercer Sector de les Illes Balears als efectes d'aquesta llei, les organitzacions han de complir amb els requisits i les característiques següents:

*a) Són entitats sense ànim de lucre: no persegueixen la distribució de beneficis econòmics i tenen establerta jurídicament l'obligació* *de reinvertir qualsevol benefici en la missió de l'organització o, el que és el mateix, la impossibilitat de distribuir beneficis.*

*b) Són entitats l'objecte únic i principal de les quals és treballar per a algun dels col·lectius esmentats en l'apartat primer d'aquest article: per això l'objecte social i la missió de les organitzacions se centraran exclusivament en l'atenció d'un, diversos o tots els col·lectius de persones que estiguin en situacions de vulnerabilitat, exclusió, desprotecció, discapacitat i/o dependència.*

*De la mateixa manera, l'objecte social i la missió de les entitats del Tercer Sector se centraran no només en la prestació de programes o serveis, sinó en la realització d'altres accions tendents a defensar els drets i a promoure’n la inclusió sociolaboral, tota vegada que per a les entitats del Tercer Sector Social la prestació de serveis no és un fi en si mateix, sinó un mitjà per assolir l'objectiu de la plena inclusió i igualtat amb la resta de la ciutadania.*

*c) Són entitats d'acció voluntària: compten amb una base social conformada per persones voluntàries, persones sòcies, persones que formen part dels òrgans de govern de manera no remunerada o altres persones que col·laboren amb l'entitat de manera voluntària.*

*L'acció voluntària la portaran a terme mitjançant programes de voluntariat i donant compliment a la legislació sobre voluntariat vigent en cada moment en l'àmbit de la comunitat autònoma de les Illes Balears.*

*d) Són entitats l'àmbit d'actuació de les quals es desenvolupa totalment o parcialment en la comunitat autònoma de les Illes Balears: actuen en el territori de les Illes Balears, amb independència del lloc on s'ubiqui la seva seu social o domicili legal.*

*e) Són entitats que formen part de la societat i sorgeixen d'ella i per a ella: sorgeixen de la societat i mantenen, des del seu origen, un vincle i un compromís estable amb el territori de les Illes Balears i amb les persones, les famílies, els grups, els col·lectius o les*

*comunitats destinataris de la seva activitat, o estan constituïdes directament per les pròpies persones i famílies destinatàries; i es dirigeixen a més a col·lectivitats indeterminades de persones i no a persones determinades.*

*En conseqüència, han d'adoptar la forma jurídica d'associacions, fundacions, organitzacions religioses, entitats singulars regulades en el Reial Decret 415/1996, d'1 de març, pel qual s’estableixen les normes d’ordenació de la Creu Roja Espanyola; o en el Reial Decret 358/1991, de 15 de març, pel qual es reordena l’Organització Nacional de Cecs Espanyols, i cooperatives d'iniciativa social sense ànim de lucre, així com altres entitats formalment constituïdes i dotades de personalitat jurídica pròpia que preveu l'article 4 de la present llei.*

*f) Són entitats d'iniciativa privada, institucionalment separades de l'administració i autogovernades; el seu òrgan de govern no pot estar participat per empreses mercantils i, en el cas de participació d'una o diverses administracions públiques, aquesta participació no pot excedir del 50%.*

*g) Són entitats participatives: adopten formes de participació per a la presa de decisions d'acord amb el que estableix la seva normativa aplicable i, amb independència de la forma o la composició del seu òrgan de govern, articulen mecanismes per donar veu a les persones a les quals es dirigeix el seu objecte social.*

*h) Són entitats que comparteixen coneixement i fomenten la cooperació entre elles, i poden formar part d'alguna o algunes xarxes de segon o tercer nivell integrades per organitzacions del Tercer Sector Social, d'acord amb el que estableix l'article 5 d'aquesta llei.*

**3. Missió, Visió i Valors de Dacesma**

# DESCRIPCIÓ DE L’ENTITAT

DACESMA és una organització sense ànim de lucre, els fins de la qual son: la

rehabilitació, assistència i ajuda a persones amb dany cerebral sobrevingut i als seus familiars.

DACESMA es va constituir (acta fundacional) el 22 de juny del 2004. Sent inscrita el 16 de novembre del 2004 en registre d’associacions de las Illes Baleares. La iniciativa va partí d’un grup de familiars d’afectats de dany cerebral, que per la inexistència de recursos públics o privats, decidiren lluitar per la integració i recuperació dels seus familiars i el reconeixement públic de la mancança de recursos.

Actualment, els objectius de DACESMA es mantenen coherents amb els motius pels quals es va constituir; reconeixement davant les institucions públiques i privades, promoure la intervenció immediata i suficient quan es produeix se lesió cerebral, integrar l’afectat i família dins la societat a nivell social i laboral i defensar els drets.

# MISSIÓ

Defensar, reivindicar i garantir els drets i els interessos de les persones amb dany cerebral sobrevingut o discapacitats físiques i les seves famílies.

A més de millorar l’autonomia de les persones amb discapacitat física que acudeixen al centre.

Per tot això dona resposta a les necessitats d’aquests mitjançant els serveis que presta.

# VISIÓ

Cerquem ser l'entitat de referència integral de les persones amb dany cerebral i les seves famílies, reconeguda pel compromís amb els seus principis i valors, i per la qualitat del servei que dona, especialment a la zona del llevant mallorquí.

A part de generar confiança a tots els que formen part d’ella, i contant amb la connexió amb els serveis comunitaris i les institucions públiques i privades.

# VALORS

- Democràcia interna i la transparència en les seves actuacions.

- Professionalitat, participació i compromís.

- Autonomia i igualtat d'oportunitats.

- La defensa per l'acceptació i el respecte de les persones amb discapacitat física en els àmbits socials i laborals.

- La representació, adopció d'iniciatives i presentació de demandes davant de les administracions públiques i qualsevol altre organisme públic o privat, que tingui competències relacionades amb la finalitat de l'associació.

- L'atenció i el suport a les famílies com a pilar fonamental de l'associació, oferint-hi un lloc de trobada i d'intercanvi d'experiències.

- El foment i la promoció de recursos de formació i informació destinats a familiars, professionals, administracions públiques, empreses, ciutadania, etc.

- La informació i sensibilització de les pròpies famílies, professionals de la salut, els responsables polítics, administracions públiques i de la societat en general, en relació al dany cerebral sobrevingut.

- L'assistència rehabilitadora en els nivells de necessitats que presenti la persona, així com l'assistència i orientació en la derivació a nous estadis de desenvolupament, tant a la persona discapacitada com a la seva família.

- Millora continua, compromís de satisfacció amb les parts interessades, compromís de compliment dels requisits legals i reglamentaris.

**4. Pautes Ètiques a Aplicar**

**4.1. En relació a les Persones**

En relació a les persones amb qualsevol tipus de discapacitat, Dacesma es regeix per la convicció que:

* Tota persona és única i irrepetible.
* Tota persona es troba en un procés de canvi permanent.
* Totes les persones amb discapacitat són ciutadans de ple dret, amb les seves necessitats, els seus drets i els seus deures.
* Totes les persones amb discapacitat tenen dret a la participació i a autorepresentar-se.
* Totes les persones amb discapacitat tenen dret a rebre informació.
* Totes les persones amb discapacitat tenen dret a reivindicar els suports necessaris per viure en igualtat.

**4.2. En relació a les Famílies**

En relació a les famílies, el Comitè d’Ètica de Dacesma considera que:

* Les famílies requereixen empatia i comprensió.
* És important facilitar un sistema de recepció de queixes i suggeriments per a les famílies.
* Cal reconèixer el paper de la família com a model socialitzador.

**4.3. En relació als Professionals**

En relació als i les professionals contractats, Dacesma valora que:

* L’atenció en els serveis de Dacesma s’ha de fonamentar en el respecte; respecte mutu i respecte a la diferència.
* Han de garantir sempre el respecte a la confidencialitat.
* Han de garantir la participació democràtica de les persones usuàries en la presa de decisions.
* Han de denunciar, a la direcció, qualsevol situació injusta (mals tractes, abusos, discriminació....) que puguin detectar entre les persones usuàries.
* La filosofia de treball s’ha de caracteritzar per la vocació de suport a la persona i del treball en equip.
* És important facilitar un sistema de recepció de queixes i suggeriments per a professionals.

**4.4. En relació al Voluntariat**

Com a part de l’entitat, Dacesma considera que cal tenir sempre present que:

* Les funcions del voluntariat han d’estar molt ben clarificades.
* Les persones voluntàries tenen dret a rebre informació, formació i seguiment de les seves tasques.
* El voluntariat ha de garantir sempre el respecte a la confidencialitat.

**4.5. En relació als Organismes Públics**

En relació als organismes públics com a finançadors de serveis per a persones amb discapacitat però sobretot com a màxims responsables de la societat del benestar, Dacesma es compromet a:

* Actuar amb transparència i eficàcia
* Reivindicar les mesures necessàries per fer efectiva la societat del benestar.
* Reivindicar el dret a la igualtat d’oportunitats.
* Reivindicar instàncies d’interlocució i negociació.

**4.6. En relació als Organismes Privats**

En relació a les entitats privades que col·laboren amb Dacesma l’entitat es compromet a treballar amb l’objectiu de:

* Persuadir als organismes privats perquè es comprometin amb el benestar social
* Reivindicar l’accessibilitat universal i el compliment de la legislació vigent.
* Promoure polítiques de responsabilitat social en les empreses.
* Promoure la no discriminació de cap tipus.

**4.7. En relació a la Societat en general**

Dacesma considera que té un compromís social molt important i per això és fonamental:

* Tenir la voluntat de transformar la societat, participant activament en garantir la igualtat d’oportunitats i obtenint el suport i reconeixement de l’opinió pública, destacant la important dels valors socials.
* Donar suport a la tasca dels mitjans de comunicació fomentant el debat públic, denunciant prejudicis, promovent criteris de sensibilitat, comprensió i respecte.

**5. Difusió, aplicació i compliment**

**5.1.Difusió**

Dacesma es compromet a difondre el Codi Ètic entre totes les parts interessades: persones usuàries, famílies i professionals. Es prioritzaran les reunions i els taulons d’anunci.

**5.2. Aplicació**

L’aplicació del Codi Ètic entrarà en vigor des de l’aprovació per part de la Junta Directiva.

**5.3. Compliment**

El Comitè d’Ètica de Dacesma es reunirà un cop cada quadrimestre i sempre que sigui necessari. La finalitat serà revisar si s’està complint el Codi Ètic i proposar mesures de correcció o de millora.